آمریکا پرزیدنتی دونالد ترامپین ویزا قاداغانی ایله مکزیک مرزینه دیوار هؤرولمه‌سی قرارینا باغلی اعتراضلار داوام ائدیر.
باشدا باشکند واشینگتون و نیویورک اولماقلا بیر چوخ شهرده آغیرلیق‌لی اولا‌راق گؤچمن‌لرین چالیشدیغی شهرلردکی چوخ سایدا رستوران و ایش یئرینده "گؤچمن‌سیز 1 گون" بایکوتو ائدیلدی.
قاچقین‌لارین آمریکا جمعیتی‌نین ایمتیناع ائدیلمز بیر پارچاسی اولدوغونو یئنی رهبرلیگه "خاطیرلاتماق" مقصدیله ائدیلن پروتستودا ایش یئرلری دوکانلارینی باغلادی.
واشینگتونون اهمیت‌لی رستورانلاریندان‌ توکی اوندرگروند-ون رهبری اولیویر کایلابت،
"بو اهمیت‌لی بیر حرکت و بیزیم گونده‌لیک موسسیسه پروسه‌لریمیزدن داها بؤیوک تأثیره صاحب." دئدی.
واشینگتون دی. سی، مریلند و ویرجینیا بؤلگه‌سین‌دکی چوخ سایدا ایش یئرینده ده دوکانلار باغلانمادی آنجاق بایکوتا دستک وئریلدی.
نیویورک بؤلگه‌سین‌دکی بعضی موسسیسه‌لر ده "گؤچمن‌سیز 1 گون" اعتراضینا قاتیلدی.
شهرده تخمینن 500 نفره ایش ایمکانی تامین ائدن، 28 ایلدیر سرویس وئرن بلو ریبون رستوران زنجیری، اعتراضا دستک اوچون بیر گونلوکونه دوکان باغلادی.
شیکاگونون مشهور رستوران‌لاریندا چالیشان تخمینن 20 شف ده گؤچمن‌لره دستک مقصدیله باشلادیلان "همرای‌لیک چورباسی" آدلی کؤمک کامپانیاسینا دستک وئره‌جک‌لرینی آچیقلادی.
قورولان "solidaritysoup.org" آدلی سایت واسطه‌سیله حیاتا کئچیریلن کامپانیایا قاتیلان کؤمک‌سئور، 1 مارس تاریخینه قدر ائده‌جک‌لری 50 دو‌لار و اوزری هر هدیه اوچون مشهور شفلرین متبخین‌دن چیخا‌جاق ایکی قاب شوربا آلماغا حاق قازانا‌جاق.
دیگر طرف‌دن شیجاگو شهرینده توپ‌لانان مین‌لرله اینسان، پرزیدنت دونالد ترامپین "گؤچمن علیهداری" سیاست‌لرینی اعتراض ائتدی.
اکثریتینی مکزیک‌لی گؤچمن‌لرین میدانا گتیردیگی گؤستریچی‌لر، ترافیکه باغلانیلان شیکاگو جاده‌لرینده 5 کیلومتردن چوخ گئتدی.
